MyCashflow

**MyCashflow** on suomalainen SaaS-pohjainen verkkokauppapalvelu, joka tarjoaa työkalut verkkokaupan, myymälämyynnin ja markkinoinnin hallintaan yhdessä järjestelmässä. Palvelu sopii sekä kuluttajakauppaan, yritysasiakaskauppaan (B2B) että kansainväliseen verkkokauppaan. Maksunvälityspalvelu Paytrailin markkinaselvitysten mukaan MyCashflow on yksi Suomen käytetyimmistä verkkokauppa-alustoista.

Palvelun kehittäjä ja ylläpitäjä on kajaanilainen ohjelmistoyritys Pulse247 Oy.

## Pulse247 Oy
Pulse247 Oy on vuonna 2007 perustettu ohjelmistoyritys, joka toimii MyCashflow-palvelun kehittäjänä ja ylläpitäjänä. Yhtiö keskittyy verkkokauppaan ja perinteisen kaupan digitalisointiin verkkokaupan teknologiaa hyödyntäen.

Yrityksen perustivat Ismo Ruotsalainen, Miska Närhi ja Pekka Juntunen. Yhtiön kotipaikka on Kajaani, ja se työllistää nykyisin noin 40 asiantuntijaa eri puolilla Suomea.

## Historia
MyCashflow-palvelun kehitys lähti liikkeelle tavoitteesta tehdä verkkokaupasta teknisesti helpompaa ja madaltaa kynnystä sen aloittamiseen. Palvelu oli yksi SaaS-liiketoimintamallin (Software as a Service) pioneereista Suomessa. Se tuotiin markkinoille pilvipalveluna vaihtoehdoksi tuolloin yleisille, raskaista projekteista koostuville verkkokauppatoteutuksille.

Sittemmin palvelu on laajentunut kokonaisvaltaiseksi liiketoiminta-alustaksi, joka mahdollistaa monikanavaisen myynnin hallinnan keskitetysti. Nykyisin palvelussa on verkkokaupan, kassajärjestelmän ja varastonhallinnan toiminnot. Pulse247:n mukaan alustalla on perustettu yli 7 000 verkkokauppaa ja toimitettu tilauksia yli 191 maahan.

## Ominaisuudet
MyCashflow kokoaa kaupan ylläpidon, myynnin ja markkinoinnin yhteen järjestelmään. Palvelussa voidaan toteuttaa kuluttaja- ja B2B-verkkokauppaa, myymälämyyntiä sekä kansainvälistä kauppaa.

Palvelu eroaa avoimen lähdekoodin alustoista siten, että palveluntarjoaja vastaa teknisestä ylläpidosta ja tietoturvasta, jolloin kauppiaan ei tarvitse hallinnoida palvelinympäristöä itse.

* Verkkokauppa: Palvelu mahdollistaa tuotteiden, tilausten ja asiakkuuksien hallinta yhdestä järjestelmästä.
* Myymälä: Sisäänrakennettu MyCashflow Kassa -kassajärjestelmä mahdollistaa tuotteiden myynnin samasta järjestelmästä myös fyysisissä myyntipisteissä, kuten myymälöissä, tapahtumissa ja messuilla.
* Kansainvälinen verkkokauppa: Palvelussa on monikieliset kauppaversiot, tuki eri valuutoille, useat verokannat sekä paikalliset maksu- ja toimitustavat.
* B2B-verkkokauppa: Palvelussa on yritysasiakkaille suunnatut ominaisuudet, kuten alvittomat hinnat, asiakasryhmäkohtaiset hinnastot sekä räätälöidyt toimitus- ja maksutavat.
* Lisämyynti ja asiakassuhteet: Palvelussa on kanta-asiakasjärjestelmä, tuotearvostelut, toivelistat, lahjakortit, ostoskorien palauttaminen, tuotepaketit ja ristiinmyynti.
* Ulkoasut ja teemat: Palvelussa on valmiita, mobiilioptimoituja teemoja, joita voi muokata yrityksen brändin mukaisiksi ilman koodausta.
* Markkinointi: Palvelu sisältää työkalut muun muassa tuotemainontaan (Google Shopping), tuotesyötteisiin, sosiaalisen median mainontaan sekä sähköposti- ja tekstiviestimarkkinointiin. Palvelu tukee myös markkinointijärjestelmien integraatioita, kuten MailChimp, HubSpot, Pipedrive ja Custobar.
* Resurssit: Palvelussa on suomenkielinen asiakastuki, ohjekeskus ja koulutuksia verkkokaupan kehittämiseen.

## Sertifikaatit ja tunnustukset
Yritykselle ja palvelulle on myönnetty useita tunnustuksia ja sertifikaatteja:

* Suomen Vahvimmat Platina – Asiakastieto Oy
* AAA-luottoluokitus – Bisnode / Dun & Bradstreet
* Kauppalehden Menestyjä yli 10 vuoden ajan – Alma Talent
* Kauppalehden Kasvaja 2020 ja 2021 – Alma Talent
* Google Partner – virallinen kumppanuus Googlen kanssa
* Pulse247 Oy:n Ismo Ruotsalainen palkittu Kainuun Yrittäjien toimesta
* Kainuun Vuoden teko 2020 – Kainuun Sanomat

## Vastaanotto
''Yle Uutiset'' on uutisoinut yrityksen toiminnasta ja alueellisesta merkityksestä. Uutisoinnissa on korostettu yrityksen kasvua sekä roolia it-alan työllistäjänä Kainuussa. 

*[[Markkinointiuutiset]]* on käsitellyt palvelua ratkaisuna, joka helpottaa kauppiaiden arkea yhdistämällä verkkokaupan ja kivijalkamyymälän toiminnot yhteen järjestelmään. 

*[[Uutismedia]]* on julkaissut yritysesittelyn, jossa Pulse247 kuvaillaan kotimaiseksi edelläkävijäksi verkkokaupan kehityksessä.

Maksunvälityspalvelu Paytrailin selvityksen mukaan MyCashflow on vakiinnuttanut paikkansa Suomen suosituimpien verkkokauppa-alustojen joukossa muun muassa WooCommercen ja Shopifyn rinnalla.

Riippumattomissa verkkokauppa-alustojen vertailuissa MyCashflow'ta on pidetty erityisesti suomalaisille pk-yrityksille soveltuvana vaihtoehtona. Arvioissa on nostettu esiin suomenkielinen tuki sekä valmiit integraatiot kotimaisiin maksu- ja toimitustapoihin, jotka vähentävät teknisen räätälöinnin tarvetta verrattuna kansainvälisiin jättialustoihin.

## Lähteet